Buane
Store norske leksikon,Geografi,Norges geografi,Agder,Lindesnes
Buane er navnet på en tidlig bebyggelse ved Mandalselva, i dag i tettstedet og kommunesenteret Mandal i Lindesnes kommune, Agder fylke. Tettbebyggelsen Buane ble også kalt «De danske boder i Mandalen» og oppstod antagelig først på 1600-tallet, men navnet Buane er likevel neppe eldre enn fra første del av 1700-tallet.
Navnet må ses på bakgrunn av at kong Erik av Pommern allerede sist på 1300-tallet ga borgerne i Landskrona i Skåne, som da var en del av Danmark, enerett på handel og næringsvirksomhet i «Vester-Risør» som var navnet på bosetningen rundt Mandalselvas munning. På denne tiden var handelen med den senere så berømte mandalslaksen av stor betydning. Disse rettighetene beholdt Landskrona også etter at Skåne i 1558 var blitt en del av Sverige. Les mer i Store norske leksikon Mandal